તમિલનાડુના રાજ્યપાલ બનવારીલાલ પુરોહિતનું કોઈ મહિલા પત્રકારને સ્પર્શ કરવું, મહિલા પત્રકાર માટે અપમાનજનક ટિપ્પણી કરનારા ભાજપના નેતા હોય, કોર્પોરેટ સેક્ટરમાં કામ કરનારી મહિલા હોય કે મજૂરી કરીને ગુજરાન ચલાવનારી મહિલા – દરેક જગ્યાએ મહિલાનું જ શોષણ થતું હોય છે. જાણે-અજાણ્યે તેનું શોષણ થયા જ કરે છે તો પછી મહિલાઓએ મહિલાઓના સપોર્ટમાં આગળ આવવું જ જોઈએ. અન્યાય સામે અવાજ ઉઠાવવો જ જોઈએ, જેથી અન્ય મહિલાઓ સાથે અન્યાય ન થાય અથવા જો કોઈ મહિલાની સાથે અન્યાય થઈ રહ્યો હોય કે તેનું શોષણ થતું હોય તો તેને તેનો ખ્યાલ આવે અને તેની સામે લડવાની હિંમત પણ મળે.